Správa procesora = správa procesov 

Pod pojmom správa procesora rozumieme činnosti OS, ktoré zabezpečujú efektívne využitie výpočtového výkonu procesora. 
Správa procesov - zabezpečuje programový modul(y) OS -  správca procesov (Win – Task Manager – správca úloh).
 
Vývoj správy procesov (procesora)
Správa procesora v jednoúlohových systémoch spočíva v odovzdávaní riadenia medzi procesmi prostredníctvom HW a SW prerušení. V systéme môže byť spustená jediná aplikácia. 

Prepínané viacúlohové systémy umožňujú spustenie niekoľkých aplikácií, v čase medzi prepnutím úlohy je spracovávaná vždy len jedna aplikácia. V systéme je pri spustení aplikácie vytvorené samostatné prostredie interpretera – shell (pre každú aplikáciu vlastný). 

Viacúlohové systémy (multitasking) umožňujú spustenie viacerých aplikácií, ktoré sú prepínané v definovaných časových intervaloch - 1 ms (1 000 Hz) až 10 ms (100 Hz), čo sa navonok prejavuje ako paralelné spracovanie. – správca procesov si pamätá stav a údaje každého procesu – vo Win je to taskmgr.exe. 

Rozlišujeme dva druhy multitaskingu:
· Kooperatívny multitasking – aplikácie musia byť pre takýto režim činnosti napísané. Podstata spočíva v tom, že aplikácia po uplynutí stanoveného časového fondu „dobrovoľne“ odovzdá riadenie správe procesora, ktorý odovzdá riadenie ďalšej aplikácii. 
· Preemptívny multitasking – správca procesov má plnú kontrolu nad všetkými procesmi,  prideľuje a odoberá procesom a používateľom strojový čas, dokáže násilne ukončiť ktorúkoľvek aplikáciu, či proces, vrátane služieb OS

Základné úlohy správy procesov (procesora)
1. Monitorovanie stavu procesora, jeho vyťaženia, celkového nečinného času, 
2. Prideľovanie a odoberanie strojového času jednotlivým procesom, 
3. Vyhodnocovanie kritérií pre prideľovanie strojového času procesom – priorita, čas vyčerpaný procesom 
4. Plánovanie a optimalizácia prideľovania strojového času – front pripravených a čakajúcich procesov, 
5. Vyhodnocovanie používateľských kritérií – viacpoužívateľské systémy (prístup k procesom a údajom, zdieľanie) 











Proces

Je úloha (program, alebo časť programu) zavedená do pamäte za účelom vykonania. 

Proces pozostáva z kódu programu (jediný v pamäti i pri viacnásobnom spustení) a údajov procesu (globálne údaje, zásobník zodpovedajúci postupnosti volaní podprogramov a hromada, z ktorej sú vyberané pri volaní ďalšie podprocesy). 
Procesy – potomkovia pozostávajú z lokálnych údajov a zásobníkov. 

Kontext procesu
Operačný systém eviduje informácie o procesoch v špeciálnej tabuľke procesov, ktorá pozostáva z položiek PCB (Process Control Blocks). Každá položka tabuľky obsahuje kontext procesu. Sú to všetky podstatné údaje o procese: 
· PID (identifikačné číslo) procesu, 
· stav procesu (či je bežiaci, pripravený, ...), 
· obsah registrov (vrátane registra IP určujúceho pamäťovú adresu ďalšej inštrukcie), 
· informácie pre plánovač procesov (priorita), 
· údaje o pridelenej pamäti, 
· účtovanie (koľko času CPU program spotreboval), 
· stav I/O (priradené zariadenie, otvorené súbory). 


Tabuľka procesov sa ukladá do TSS – segmentu prepínania procesov. Pri opätovnom pridelení CPU predtým prerušenému procesu všetky nastavenia procesora a procesu sa nastavia podľa predošlého kontextu. 

Plánovanie procesov
Je činnosť pri ktorej sa určuje, kedy bude procesu pridelená centrálna procesorová jednotka. 
Rozoznávame: 
· dlhodobé 
· strednodobé 
· krátkodobé 

Koordinácia a plánovanie využívania procesora

1. Plánovač úloh vytvára procesy z prijatých úloh a rozhoduje, ktorá z nich bude zavedená do pamäte a prideľuje systémové prostriedky. Po ukončení úlohy prostriedky počítača uvoľní. 
2. Plánovač procesov– podľa pravidiel priority rozhoduje, ktorému z pripravených procesov bude pridelený procesor a na aký dlhý časový interval. 
3. Dispečerský modul sleduje stav procesu, ukladanie obsahu registrov procesora do zásobníkov a nastavenie ich obsahu pri opakovanom volaní prerušeného procesu (pri prepínaní procesov) ... 

Monotaskové systémy(jednoprocesorové) 
Metódy pre určenie poradia spracovania:
· metóda FCFS – prvý príchodzí, prvý obslúžený. Úlohy sú zaradzované podľa poradia.
· [bookmark: _GoBack]odhad spotreby času – SJF – najkratšie úlohy prvé. 
· Metódy vychádzajúce zo štatistického rozloženia prichádzajúcich úloh - „rezervácia“ strojového času.

Multitaskové systémy (pravý multitasking) 
Metódy vychádzajúce z rovnomerného rozloženia záťaže na systémové prostriedky a hlavne I/O zariadenia. Kombinovanie úloh s požiadavkami na rôzne I/O zariadenia.

Algoritmy pre prideľovanie CPU
-cyklická obsluha – v každom nasledujúcom intervale je procesor pridelený nasledujúcemu procesu, 
- spravodlivá obsluha – podľa využitia časového fondu v minulom pridelení – ak bol procesu odobratý strojový čas lebo proces na niečo čakal, bude vo fronte zaradený na spracovanie skôr, 
- cyklická obsluha so spätnou väzbou – nový proces dostane toľko času, koľko ho už doteraz dostali iné procesy, 
- prioritná stratégia (Unix) – proces dostane pomernú časť výkonu procesora ekvivalentnú vopred stanovenej kvóte, alebo podľa iných kritérií dôležitosti (prioritná obsluha neodkladného procesu), 
- limitovaná cyklická obsluha. Ak proces kumulovane vyčerpal pridelený časový limit, potom je obsluhovaný iba ak by systém inak bol nečinný, 
- algoritmus rešpektujúci vyváženosť systému – prioritné- najväčšie nároky na rôzne I/O 
-algoritmus interaktívneho prístupu. Ak proces komunikuje s používateľom, ihneď mu je pridelený strojový čas. 
- plánovanie podľa typu úlohy –vyvážené využitie I/O a využitie CPU

OS Windows používa kombinovanú správu procesora. 
Priority úloh: 
1. Optimalizácia zameraná na spustené aplikácie –práve aktívna užívateľom spustená aplikácia má vysokú prioritu. Programy a služby pracujúce na pozadí len počas nečinnosti aktívnej aplikácie. 
2. Optimalizácia zameraná na úlohy a služby pracujúce na pozadí. V tomto režime majú používateľom spustené aplikácie nižšiu prioritu. Režim je výhodný pre prácu v sieti.


